Jeg er (næsten) ked af at måtte sige, at det helt afhænger af, hvor meget   magter. Hvis du synes, du ikke har mod på/råd til at prøve mere, så vil det i mine øjne være helt i orden at aflive hesten. Det valg skal du ikke klandres for. Jeg synes ikke, du skal sende den videre, uden at du kan/vil give returgaranti, som du jo allerede har gjort én gang, men jeg vil gerne fortælle om en pony, jeg havde på prøve: Det var en New Forest, som meget atypisk for racen havde et eksplosivt sind. Det hjalp så ikke, at den var blevet tilredet på den absolut hårde måde, og at den havde en imponerende fysik, der både gjorde den til et fantastisk springtalent og en formidabel rodeopony. Desuden var den som næsten nytilredet to gange taget med på jagt (det var i England), hvor den havde sprunget alt og rendt forrest i feltet efter at have tæsket rytteren af. At sætte en så påvirkelig pony i et jagtfelt er jo hul i hovedet, men det er så en anden historie...  Jeg fik den til låns, da vi havde en god kemi, men desværre ikke nok til at få dens tilbøjelighed til at bukke sig ud af svære situationer ud af hovedet, og mit mod svigtede, efter den havde smidt mig af anden gang. Set i bakspejlet var der en god årsag i begge tilfælde (den ene gang var vi på tur i en lille gruppe og da en anden hest stak af ville min pony med; den anden gang havde dumme mig taget regnfrakke på, og da ponyen pludselig fik øje på den gik den i panik), men det ændrede ikke ved, at dette var ponyens reaktionsmønster og at jeg indså, at jeg ikke altid ville kunne undgå triggersituationer. Ponyen gik til en ung pige, som var glad for den og red den et årstid, inden hun også blev bange for den af samme årsag. Derefter blev ponyen solgt til en modig og 'slagfast' dreng, og denne gang var lykken gjort. De to havde en fest, og når der ind i mellem kom et tilbagefald, børstede knægten støvet af og satte sig op igen med et smil. Desværre brækkede ponyen benet på fold og måtte aflives efter lidt over et år. Så moralen er, at din hest nok aldrig vil komme helt over sit svære sind, men det kan måske lykkes at finde en rytter/ejer der har mod på at leve med risikoen. Held og lykke med det, men som sagt vil jeg fuldt ud forstå, hvis du vælger aflivning.
Jeg synes der er flere ting du skal tænke på: 1) Hvordan tror du Daniel selv har det? Det er jo ikke sådan at heste ligefrem nyder at kaste deres rytter af. Det er jo i afmagt. Alle heste kan blive forskrækket men det er ikke ensbetydende med at de smider af. 2) Uanset hvor sød han er, så er han potient farlig. Fordi man laver en lille fejl, risikere man at blive slået ihjel. Tør du tage chancen ved at sende han videre, vel vidende at det er med livet som indsats? 3) En hest der er så "sensibel" vil jeg vove at påstå den har ONDT. Det kræver meget omfattende undersøgelse hvis det er skjult godt. Taler af erfaring. Igen, hvordan tror Daniel selv har det? Ud fra det du skriver, synes jeg det skriger til himmelen, at han ikke skal være ridehest. Hans adfærd siger, at et eller andet er fuldkommen forkert. En chairovant kan måske hjælpe med at finde den skjulte fejl. Det ville mit sidste forsøg før aflivning. Held og lykke med ham.
Når nu du har muligheden for at have heste der hvor du bor, så kan du beholde ham uden at ride på ham?? Heste behøver ikke at mennesker rider på dem for at trives, de behøver bare min. en anden hest. En god løsdrift og måske får du tiden til at ride på en anden hest i fremtiden og så er din welsh jo god at have som selskab. Jeg har selv haft heste uden at ride på dem, og ved du hvad, det er faktisk det bedste jeg nogen sinde har gjort ift at lære hestene bedre at kende, for når du ikke holder dem som brugsdyr åbner der sig en ny verden, for man begynder at se på hestene anderdes end når man kun tænker på hvad de kan bruges til. Ville også foreslå at få Ditte Young ud, har set på tv at hun altså kan et eller andet med telepati, har dog ikke selv prøvet det. Vh Charlotte
hej alle , jeg har en 11 årig haflinger på 143 cm , jeg vejer selv 49 kg og er 167 cm , nu leder jeg efter en der har lyst til at motionere hende af og til , nu er jeg i tvivl om hvor meget rytteren maksimalt må veje.
Rette tråden er maks 20 % af hestens vægt så vejer den 300kg anbefales det at rytteren ikke vejer over 60 kg vejer den 400 kg er det 80 kg.. nogle vil gerne længere ned, hesten oplever belastning allerede ved lavere vægt. men som jeg forstår forskningen tager hesten ikke skade. Mit gæt er at en mere øvet rytter belaste mindre, og jo mere af rytteres vægt der er musker og skelet jo bedre, det er tungere at bære dødvægt og vægt der modarbejder end vægt der arbejder med en. Jeg så en pige med en stor bagdel, en del mave og i en for lille sadel ride på en Islænder, til opvisning, hesten virkede anstrengt, måske havde det været mindre anstrengende at bære en rytter med samme vægt, men i en sadel der passede og hvor det mere var højde end drøjde der gav vægten.
mange tak for svar, det vil jeg tage efter når jeg finder en rytter til tøsen.